lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl nb en es lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavā applūdusi Pilssala; zirgiem nekaitē šie apstākļi – ZZ.lv
Vārda dienas svin: Elza, Ilizana
andra.ozola@zz.lv - 23.02.2022 - 23:03
Paaugstinoties ūdens līmenim Lielupē, kas šodien sasniedzis 2,31 metru, šobrīd applūdusi lielākā daļa Pilssalas teritorijas, kur atrodas Lielupes palieņu pļavas. Galvenie salas iemītnieki – 84 savvaļas zirgi – atraduši vietu uz atlikušajiem sauszemes gabaliem, informē Jelgavas pašvaldības Sabiedrisko attiecību pārvaldē.
“Zirgiem viss ir kārtībā un viņiem absolūti nekaitē šie apstākļi! Tiem patīk bradāt pa ūdeni, arī pa vēsu tie var mierīgi staigāt līdz ceļiem, un viņiem nebūs auksti, jo auguši dabiskos apstākļos un ir norūdīti. Galvenais, lai ir ko ēst un siens viņiem piebarošanai tiek piegādāts pietiekamā daudzumā,” stāsta zirgu uzraugs Einārs Nordmanis.
Viņš gan atklāj, ka Pilssalas applūšana šogad ir pavisam negaidīts pārsteigums. “Uz Pilssalas pats dzīvoju jau 21 gadu, un 15 no tiem sala ir arī zirgu mājvieta. Ja 2013. gadā pavasara pali jau bija paredzami, jo ziema sākās decembrī, bija dziļš sniegs, Lielupē ledus biezums sasniedza 50 centimetrus, pavasaris atnāca ļoti strauji – bija skaidrs, ka būs plūdi. Taču šis gads ir pārsteidzošs, jo plūdiem nebija pamata. Aizpagājušās nedēļas nogalē jau ūdens līmenis Lielupē sāka kristies, ledus izgāja, turklāt ledus biezums bija tikai 16 centimetri un tādā gadījumā nevajadzēja būt nekādiem plūdu draudiem. Taču spēcīgais ziemeļu vējš pēdējās nedēļās no jūras sapūta ūdeni atpakaļ Lielupē un tas sakrita ar pēdējo ledus iešanu, līdz ar to ūdens līmenis turpināja celties,” stāsta E.Nordmanis.
Pašvaldības operatīvās informācijas centra vadītājs Gints Reinsons stāsta, ka šodien ūdens līmenis Lielupē dienas gaitā, salīdzinājumā ar datiem pulksten 7, ir nedaudz pieaudzis, taču tendences rāda, ka Staļģenē tas krītas, tas nozīmē, ka arī pie mums pavisam drīz būs vērojams kritums. “Neesam ne tuvu 2010. gadā pieredzētajam ūdens līmenim, kad tas sasniedza 3,49 metrus, izraisot ievērojamus plūdus, vai 2013. gada ūdens līmenim Lielupē, kad ūdens līmenis bija 2,90 metrus augsts, taču diemžēl šobrīd arī pie 2,30 metriem Pilssala ir applūdusi, turklāt ievērojamā platībā – vairāk nekā 80 procenti teritorijas ir zem ūdens,” stāsta G.Reinsons, norādot gan, ka dabas aizsargājamā teritorija – Lielupes palieņu pļavas – ir applūstošas, un tas nozīmē, ka pavasarī un rudenī šeit pali ir raksturīgi. Šobrīd galvenokārt applūdis Pilssalas tālākais gals, un iedzīvotāji var aizkļūt līdz Pilssalas skatu tornim.
Saturs turpināsies pēc reklāmas.
E.Nordmanis un arī G.Reinsons atzīst, ka stāvoklis nav tik draudīgs kā 2010. un 2013. gada pavasarī, kad Pilssala bija divus metrus zem ūdens. “Zirgiem piebarošanas vieta ir ierīkota aiz Pilssalas skatu torņa, kur ir nedaudz augstāks, līdz ar to viņi tur var droši uzturēties. Taču kāds no bara gudrajiem tomēr bija izdomājis, ka tā vieta ir jāpamet – vakar no rīta pulksten 7.30 viņi bija atbriduši uz sauszemes pleķi pie Bērnu un jaunatnes sporta skolas airēšanas bāzes. Cerēju, ka dienas gaitā zirgi aizstaigās atpakaļ, kur viņiem galds jau ir klāts, bet nē. Tāpēc šodien sāku siena vešanu uz šo vietu, lai varētu tos piebarot,” stāsta zirgu uzraugs, papildinot, ka lielais bars ir sadalījies divās daļās – kāds ērzelis ar trim ķēvēm tomēr uzturas pie skatu torņa. “Viņš bažījas, ka kāds viņam neatņem tās dāmas, tālab no lielā bara ietur distanci,” novērojumos dalās zirgu uzraugs. Viņš gan atklāj, ka šobrīd zirgi īpaši jāpieskata, jo tie atrodas tuvāk pilsētai iežogotā teritorijā, taču jāuzmana vai neatrod kādu “vājo punktu” žogā un neaizstaigā uz pils parku.
Jāpiebilst, ka, neraugoties uz skarbajiem apstākļiem, ķēves šobrīd ir gaidībās. Jau tuvākajās nedēļās pasaulē jānāk pirmajiem kumeļiem.
Foto: Einārs Nordmanis, Jelgava.lv
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.